**UGOVOR O DELU**

Koji na osnovu člana 199. Zakona o radu, dana 00.00.2015. godine, u Naziv\_mesta zaključuju:

# POSLOVNO IME, adresa sedišta, matični broj: 00000000, PIB: 000000000, koje zastupa direktor Ime Prezime direktora (u daljem tekstu: Naručilac)

i

IME PREZIME, adresa, JMBG: 0000000000, (u daljem tekstu: Izvršilac).

Ugovorne strane u svojim napred navedenim svojstvima su se sporazumele kako sledi:

*Predmet ugovora*

Član 1.

Predmet ovog ugovora je izvršenje posla koji je van delatnosti Naručioca, a koji se odnosi na: samostalnu izradu opravku određene stvari, samostalno izvršenje određenog fizičkog posla ili samostalno izvršenje određenog intelektualnog posla, odnosno obavljanje umetničke ili druge delatnosti u oblasti kulture, od strane Izvršioca za potrebe Naručioca.

Izvršilac se obavezuje se da navedeni posao izvrši savesno i kvalitetno, prema opisu i zadatku koji je sastavni deo ovog Ugovora i uputstvima Naručioca posla, pridržavajući se opšteprihvaćenih standarda važećih za ovu vrstu posla.

*Prava i obaveze ugovornih strana*

Član 2.

Ugovorne strane se obavezuju da u cilju ostvarenja svrhe ovog ugovora sarađuju i prema dobrim poslovnim običajima međusobno dostavljaju informacije i potrebnu dokumentaciju.

Prema trećim licima, svaka ugovorna strana snosi odgovornost samostalno.

*Prava i obaveze Naručioca*

Član 3.

Naručilac se obavezuje da u svrhu realizacije ovog Ugovora dostavi Izvršiocu svu neophodnu dokumentaciju i elemente za izradu posla u odgovarajućoj formi.

Naručilac se obavezuje da Izvršiocu uz dokumentaciju iz prethodnog stava, naznači standarde izrade, opis željenih rezultata i rokove izrade (u daljem tekstu: uputstva).

Naručilac se obavezuje da odredi osobu zadužene za komunikaciju sa Izvršiocem koje će u okviru svog radnog angažovanja sarađivati sa Izvršiocem i koordinirati ispunjenje specifičnih zahteva Naručioca koji mogu proisteći iz ovog Ugovora, a u svrhu njegove realizacije.

Naručilac se obavezuje da odmah po primopredaji izvršenog posla utvrdi količinu i kvalitet obavljenog posla, i u slučaju da ima primedbe, a najkasnije u roku od 00 dana od dana primopredaje dostavi te primedbe Izvršiocu.

*Prava i obaveze Izvršioca*

Član 4.

Izvršilac se obavezuje da posao iz ovog Ugovora izvrši najkasnije do 00.00.2016. godine, u svemu prema dokumentaciju, elementima i uputstvima dobijenim od Naručioca posla. Po završenom poslu, Izvršilac se obavezuje da predmet posla preda osobi zaduženoj za komunikaciju sa Izvršiocem koju je odredio Naručilac.

Sve eventualne primedbe Izvršilac se obavezuje da otkloni u roku od 00 dana od dana prijema primedbi na posao, bez prava na posebnu naknadu za otklanjanje tih primedbi.

Izvršilac se obavezuje da u vršenju svojih ugovornih obaveza postupa prema pravilima struke, u skladu sa standardima, dogovorenim rokovima i uslovima iz ovog Ugovora, stručno, savesno i sa pažnjom dobrog privrednika.

Izvršilac se obavezuje da koristi platformu za razvoj Naručioca NAZIV PLATFORME, kao i da primenjuje odgovarajuće sigurnosne standarde elektronske komunikacije prilikom pristupa računarima, računarskoj mreži, serverima ili drugoj opremi i elektronskim servisima Naručioca, i da iste koristi isključivo u svrhu ispunjenja ovog Ugovora.

*Naknada i rok plaćanja*

Član 5.

Naručilac posla se obavezuje da Izvršiocu za obavljeni posao iz ovog Ugovora isplati novčanu naknadu u iznosu od 000.000 (slovima: hiljada) dinara u roku od 8 dana od dana preuzimanja kvalitetno obavljenog posla, odnosno od dana kada je utvrđeno da je posao kvalitetno obavljen na tekući račun Izvršioca kod Telenor Banke A.D. Beograd broj 00-000000000-00

ALTERNATIVA (devizna klauzula):

Naručilac posla se obavezuje da Izvršiocu za obavljeni posao iz ovog Ugovora isplati novčanu naknadu u iznosu od iznosu od 000 (slovima: stotina) evra u dinarskoj protivvrednosti po zvaničnom srednjem kursu NBS na dan plaćanja, u roku od 8 dana od dana preuzimanja kvalitetno obavljenog posla, odnosno od dana kada je utvrđeno da je posao kvalitetno obavljen na tekući račun Izvršioca kod Telenor Banke A.D. Beograd broj 00-000000000-00

*Osiguranje Izvršioca*

Član 6.

Za vreme obavljanja posla iz ovog Ugovora Izvršilac ima pravo na penzijsko i invalidsko osiguranje, zdravstveno osiguranje i osiguranje za slučaj nezaposlenosti, u skladu sa Zakonom o radu, koje troškove osiguranja snosi Naručilac.

*Autorsko pravo*

Član 7.

Izvršilac garantuje Naručiocu da je isključivi vlasnik autorskog prava na predmetu svog angažovanja po ovom Ugovoru, kako u celini tako i na svim pojedinim delovima koji ga čine, te ovim Ugovorom ovlašćuje Naručioca da iste izmeni u meri koja je neophodna za ispunjenje svrhe ovog Ugovora.

Izvršilac, uz nadoknadu iz ovog Ugovora, prenosi celokupno autorsko pravo na Naručioca kao na isključivog vlasnika, te ovlašćuje Naručioca da može vršiti bilo kakve izmene (dopunjavanja, brisanja, optimizaciju ili prilagođavanja) na predmetu autorskog prava, kao i da ga može neograničeno ekonomski eksploatisati, bez daljeg pitanja, saglasnosti ili nadoknade Izvršiocu.

Izvršilac neće svoje autorsko delo učiniti dostupnim trećem licu, bez prethodne pisane saglasnosti Naručioca.

*Izmene i dopune ugovora*

Član 8.

Ovaj ugovor može se menjati isključivo u istoj formi u kojoj je zaključen.

Ugovorne strane mogu dopunjavati ovaj ugovor saglasnom voljom, pisano u elektronskom obliku (elektronskoj formi) slanjem teksta i na adresu elektronske pošte druge ugovorne strane, korišćenjem platforme za razvoj Naručioca, ili usmenim dogovorom lica ovlašćenih za zastupanje i lica zaduženih za komunikaciju korišćenjem sredstava elektronske komunikacije.

Ugovorne strane elektronskoj komunikaciji daju pravnu snagu Aneksa na ovaj ugovor, bez posebne potrebe označavanja tih Aneksa.

*Ustupanje obaveza i prenos ugovora*

Član 9.

Kako je ovaj ugovor sačinjen sa obzirom na specifična znanja i umeća ugovornih strana kao i specifičnim oblastima delatnosti u kojima posluju, to prenos obaveza, u celosti ili delimičan, nije moguć bez prethodne pisane saglasnosti ugovornih strana iz ovog ugovora i strane na koju se ugovorne obaveze, u celosti ili delimično, prenose.

Pravni sledbenik ugovorne strane neposredno preuzima prava i obaveze iz ovog ugovora.

*Raskid ugovora*

Član 10.

Svaka od ugovornih strana ima pravo na jednostrani raskid ovog ugovora pisanim putem, pod uslovima propisanim Zakonom o obligacionim odnosima.

ALTERNATIVA:

Ugovor se može raskinuti i pre isteka roka važenja, sporazumom ugovornih strana ili jednostrano, uz ostavljanje otkaznog roka koji ne može biti kraći od 30 dana.

Sporazum o raskidu ugovora i jednostrani otkaz ugovora moraju biti sačinjeni u pisanoj formi.

Strana verna ugovoru zadržava pravo da zatraži naknadu materijalne i nematerijalne štete u slučaju raskida ugovora.

*Rešavanje sporova*

Član 11.

Ugovorne strane se obavezuju da svaki eventualni spor povodom ovog ugovora pokušaju da reše mirnim putem, a ukoliko u tome ne uspeju ugovaraju nadležnost Osnovnog suda u Naziv\_mesta.

*Završne odredbe*

Član 12.

Ovaj ugovor stupa na snagu danom kada ga potpišu ovlašćena lica ugovornih strana.

Ovaj ugovor je sačinjen u 2 (dva) istovetna primerka, po jedan za svaku ugovornu stranu.

UGOVORNE STRANE:

**NARUČILAC IZVRŠILAC**

Ime Prezime, direktor Ime Prezime

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_